હવે, ધારાસભ્યોને સરકારના નાયબ સચિવ કક્ષાના વર્ગ 1ના અધિકારી સમકક્ષ મૂળ પગાર મળશે. 

વિધાનસભાના અધ્યક્ષ અને ઉપાધ્યક્ષ, મંત્રીઓ, વિરોધપક્ષના નેતાઓ સહિતના પદાધિકારીઓ અને ધારાસભ્યોને મળવા પાત્ર પગારમાં 25 ટકાનો વધારો મંજૂર કરાયો છે.

આ પગાર વધારો નવી વિધાનસભાની રચના થયાની તારીખ 22 ડિસેમ્બર 2017થી મળવા પાત્ર થશે.

રાજ્યના શહેરી અને ગ્રામિણ વિસ્તારોની વિધાનસભાનું પ્રતિનિધિત્વ કરતા ધારાસભ્યોને મૂળ પગાર ઉપરાંત મોંધવારી ભથ્થુ, ટેલિફોન ભથ્થું, અંગત મદદનીશ ભથ્થું અને સ્ટેશનરી ખર્ચ આપવામાં આવે છે.

ધારાસભ્યોનો પગાર વધારો રાજ્યમાં જ્યારે ચર્ચાનો વિષય છે ત્યારે બીબીસીએ જાણવાની કોશિશ કરી કે ધારાસભ્યોનો પગાર ક્યાં ખર્ચ થતો હોય છે.

'રાજકારણ પ્રજાસેવાનું ક્ષેત્ર છે'

સુરતના મજૂરા બેઠકના ધારાસભ્ય હર્ષ સંઘવી

સુરતના શહેરી વિસ્તાર મજૂરા મતવિસ્તારના ભાજપના ધારાસભ્ય હર્ષ સંઘવીએ પગાર વધારા અને સામે તેમના ખર્ચ વિશે બીબીસી સાથેની વાતચીતમાં જણાવ્યું, "મારે બે ઑફિસ છે અને સાતથી વધુ લોકોનો સ્ટાફ છે. એક પણ વ્યક્તિનો પગાર 16 હજારથી ઓછો નથી."

"મારે સપ્તાહમાં એક વાર ગાંધીનગર જવાનું થાય અને મતવિસ્તારમાં પણ જવું પડે. ... બીજા 4000 અક્ષરો માટે લેખ ચાલુ રાખો:
આથી પેટ્રોલ-ડીઝલનો ખર્ચ પણ આવે છે. હું શહેરી વિસ્તારમાંથી છું. પરંતુ જે ધારાસભ્ય ગ્રામ્ય વિસ્તારમાં હોય તેમણે સૌથી વધુ પ્રવાસ કરવો પડતો હોય છે."

તમે આ વાંચ્યું કે નહીં?

"હું એવું નથી કહેતો કે પગાર વધવો જ જોઈએ. કેમ કે રાજકારણ એ પ્રજાની સેવાનું કામ છે. પરંતુ ખરેખર જે ધારાસભ્યને અન્ય આવક નથી અને જરૂરીયાત હોય તેમને પગાર મળવો જોઈએ."

"જે વ્યક્તિ એવું વિચારે છે કે ધારાસભ્યને પગાર ન મળવો જોઈએ તેમણે પહેલાં ધારાસભ્ય કે પૂર્વ ધારાસભ્યના જીવનનો અભ્યાસ કરવો જોઈએ. આ ફુલટાઇમ જૉબ છે.'' 

તેમણે ઉમેર્યું, ''વધુમાં અમારી પાસે આર્થિક સહાય માટે પણ ઘણા લોકો મતવિસ્તારમાંથી આવતા હોય છે. અમે તેમને શક્ય તેટલી સહાય કરીએ છે."

ઇન્ટરનેટમાં જમાનામાં ટપાલ ભથ્થું કેમ?

"રોજ મને મળવા માટે 100થી વધુ લોકો આવતા હોય છે. તેમના ચા-પાણી અને નાસ્તાની વ્યવસ્થા પાછળ ખર્ચ થાય છે. આમ જો આ તમામ ખર્ચ ગણતરી કરીએ તો પગાર કરતા પણ વધી જાય છે. ગત વર્ષે મેં આઠ મહિનાનો મારો પગાર ચૅરિટીમાં આપી દીધો હતો."

પણ ઇન્ટરનેટના જમાનામાં ટપાલ અને સ્ટેશનરી ભથ્થાની શું જરૂર છે?

આ સવાલના જવાબમાં તેમણે કહ્યું કે "દર વર્ષે હું હજારથી વધુ પત્રો લખું છું અને જવાબ પણ આપું છું. શોક-સહાનુભૂતિની શ્રદ્ધાંજલિ, દાખલા વગેરે માટે સ્ટેશનરીનો ઉપયોગ થાય છે. ગુજરાતની સરખામણીએ અન્ય રાજ્યોમાં ધારાસભ્યોને 3 લાખ જેટલો પગાર મળે છે."

 'હું સંપન્ન પરિવારમાંથી આવું છું મારે ઘરે નાણાં આપવાની જરૂર નથી'

સીમા મોહિલેના મતે ધારાસભ્યોને અનેક ખર્ચા કરવા પડતા હોય

અકોટાનાં મહિલા ધારસભ્ય સીમા મોહિલેની ધારાસભ્ય તરીકે આ પ્રથમ ટર્મ છે. 

તેમના મતે  પગારવધારો યોગ્ય જ છે, કારણ કે ધારાસભ્ય તરીકે એવા અનેક ખર્ચાઓ હોય છે કે જે આજના સમય મુજબ કરવા જરૂરી છે.

તેઓ જણાવે છે,"ધારાસભ્ય તરીકે મારે એક મદદનીશ રાખવો પડે, પેટ્રોલ કે ડીઝલના ખર્ચ હોય, ટેલિફોન, સ્ટેશનરી, ઑફિસ ખર્ચ પણ હોય અને તે તમામ ખર્ચા પગારમાંથી કાઢવા પડે.”

“જો આવકનો અન્ય સ્રોત ના હોય તો મુશ્કેલી થઈ શકે છે. હું સંપન્ન પરિવારમાંથી આવું છું એટલે મારે ઘરે નાણાં આપવાની જરૂર નથી પરંતુ અન્ય સભ્યોની સ્થિતિ પણ મારા જેવી જ હોય એવું જરૂરી નથી."

"દર મહિને મારે ઓછામાં ઓછા દસ હજાર રૂપીયાનો પેટ્રોલ ખર્ચ,  દસ હજાર રૂપિયા મદદનીશનો પગાર, દસ હજાર રૂપિયા રૂપિયા ડ્રાઇવરનો પગાર અને પંદર હજાર રૂપિયા જેટલો ઑફિસ ખર્ચ વેઠવો પડે છે.''

''આ ઉપરાંત ટેલિફોન, ઇન્ટરનેટ, સ્ટેશનરીનો ખર્ચ...